சொந்த மண்ணில்  - ஏனைய கவிதைகள்

வயல்வெளி பார்த்து 
 வறட்டி தட்டி 
 ஓணாண் பிடித்து 
 ஓடையில் குளித்து 
 எதிர்வீட்டில் விளையாடி 
 எப்படியோ படித்த நான் 
 ஏறிவந்தேன் நகரத்துக்கு ! 
 சிறு அறையில் குறுகிப் படுத்து 
 சில மாதம் போர்தொடுத்து 
 வாங்கிவிட்ட வேலையோடு 
 வாழுகிறேன் கணிப்பொறியோடு ! 
 சிறிதாய்த் தூங்கி 
 கனவு தொலைத்து 
 காலை உணவு மறந்து 
 நெரிசலில் சிக்கி 
 கடமை அழைக்க 
 காற்றோடு செல்கிறேன் 
 காசு பார்க்க ! 
 மனசு தொட்டு 
 வாழும் வாழ்க்கை 
 மாறிப் போகுமோ ? 
 மௌசு தொட்டு 
 வாழும் வாழ்க்கை 
 பழகிப் போகுமோ ? 
 வால்பேப்பர் மாற்றியே 
 வாழ்க்கை 
 தொலைந்து போகுமோ ? 
 சொந்த பந்த 
 உறவுகளெல்லாம் 
 ஷிப் பைலாய் 
 சுருங்கிப் போகுமோ? 
 வாழ்க்கை 
 தொலைந்து போகுமோ 
 மொத்தமும்! 
 புரியாது 
 புலம்புகிறேன் 
 நித்தமும்! 
 தாய் மடியில் தலைவைத்து 
 நிலவு முகம் நான் ரசித்து 
 கதைகள் பேசி 
 கவலைகள் மறந்த காலம் 
 இனிதான் வருமா ? 
 இதயம் நனைத்த 
 இந்த வாழ்வு 
 இளைய தலைமுறைக்காவது 
 இனி கிடைக்குமா ? 
 சொந்த மண்ணில் 
 சொந்தங்களோடு 
 சோறு திண்பவன் 
 யாரடா ? 
 இருந்தால் அவனே 
 சொர்க்கம் கண்டவனடா